Diksmuide
<s>Diksmuide - nizozemski (francuski: Dixmude) je grad i općina od 16,815 stanovnika na zapadu Belgije u Regiji Flandrija u Provinciji Zapadna Flandrija, on je administrativni centar istoimenog Arondismana.</s>

<s>Geografske karakteristike 
Diksmuide leži na ušću potoka Handzamevaart u rijeku Yser, udaljen 42 km jugozapadno od Bruggea.</s><s>U kraju koji se nalazi na granici obalnih pješčanih poldera i regije sa ilovačom.</s>

<s>On je tipičan belgijski ravničarski grad, koji se sastoji od petnaest razbacanih naselja, a sam Diksmuide je centar.</s>

<s>Historija</s>

<s>Diksmuide je niknuo u 9. vijeku, naselje se razvilo u luku u kojoj su oko 960. izgrađena kapela i tržnica, na mjestu gdje se danas nalazi kvart Esen.</s><s>Tokom 12. vijeka Diksmuide ne samo što je postao samostalna župa, već je dobio i status grada.</s><s>Zemljani bedem izgrađeni su oko grada 1270.</s>

<s>Trgovina mliječnim proizvodima i tkaninama bila su dva stupa prosperiteta Diksmuida.</s><s>Nakon seljačkog ustanka kog je u početkom 14. vijeka poveo Nikolaas Zannekin u Flandriji, i njegove pogibije u bitci kod Cassela počeo je mračni period grada.</s>

<s>Tokom 15. vijeka opao je interes za tkaninama, a druga polovica 17. vijeka protekla je uglavnom u ratovima i opsadama.</s><s>Period  vladavine Austrijske Nizozemske u 18. vijeku bio je doba političke i ekonomske stabilnosti.</s>

<s>I 19. vijek je protekao relativno mirno, ali je 20. i Prvi svjetski rat donio najveće nevolje.</s><s>U oktobru 1914.</s><s>Diksmuide, kog su branili belgijski i francuski vojnici, zauzela je vojska Carske njemačke.</s><s>Nijemci su po Schlieffenovom planu trebali što brže preći preko rijeke Yser i zauzeti Dunkerque i Calais.</s><s>Zbog tog su saveznici otvorili ustave na Yseru kod ušća u Sjeverno more i tako poplavili čitav kraj, pa je Diksmuide četiri godine bio na prvoj crti fronta.</s><s>Rezultat je bio da je Diksmuide iz rata izašao potpuno razoren.</s><s>Ni Drugi svjetski rat nije poštedio grad, ali razaranja nisu dosegla razmjere onog što se dogodilo između 1914.-1918.</s>

<s>Nakon rata grad se prvi put proširio 1964. kad su kooptirane općine Esen i Kaaskerke, i još više 1977. kooptiranjem sela Beerst, Driekapellen, Leke, Pervijze, Vladslo i Woumen.</s>

<s>Pobratimski gradovi 
  Ploemeur, Francuska (1967.)</s>

<s>Izvori</s>

<s>Vanjske veze</s>

<s>Diksmuide (službene stranice)</s>

<s>Gradovi u Belgiji
Flandrija</s>

